Α4-0126/95

Ψήφισμα σχετικά με την Ετήσια Έκθεση της Επιτροπής για το χρηματοδοτικό μέσο συνοχής (1993/1994)

Το Ευρωπαϊκό Κοινοβούλιο,

- έχοντας υπόψη τον κανονισμό (ΕΟΚ) αριθ. 792/93 του Συμβουλίου της 30ης Μαρτίου 1993 ((ΕΕ L 79 της 01.04.1993, σ. 74)) με την οποία ορίζεται χρηματοδοτικό μέσο συνοχής, και συγκεκριμένα το άρθρο 10 και το Παράρτημα ΙΙ,

- έχοντας υπόψη την ετήσια έκθεση της Επιτροπής σχετικά με το χρημοτοδοτικό μέσο συνοχής (1993/1994) (CΟΜ(95) 0001 - C4-0028/95),

- έχοντας υπόψη τα ψηφίσματά του της 11ης Μαρτίου 1993, σχετικά με την πρόταση για κανονισμό του Συμβουλίου περί θεσπίσεως χρηματοδοτικού μέσου συνοχής ((ΕΕ C 115 της 26.04.1993, σ. 161)) και της 24ης Μαρτίου 1994, που περιλαμβάνει τις συστάσεις του επί της προτάσεως για κανονισμό του Συμβουλίου που θεσπίζει Ταμείο Συνοχής ((ΕΕ C 114 της 25.04.1994, σ. 38)),

- έχοντας υπόψη τη Λευκή Βίβλο της Ευρωπαϊκής Επιτροπής (COM(93)0700 τελικό),

- έχοντας υπόψη την έκθεση της Επιτροπής Περιφερειακής Πολιτικής και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Μεταφορών και Τουρισμού και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0126/95),

Α. έχοντας υπόψη το Παράρτημα ΙΙ του κανονισμού (ΕΟΚ) αριθ. 792/93 του Συμβουλίου το οποίο περιγράφει λεπτομερώς το περιεχόμενο της έκθεσης της Επιτροπής σχετικά με τις δραστηριότητες που πραγματοποιήθηκαν από το χρηματοδοτικό μέσο συνοχής με βάση το άρθρο 10 του ιδίου κανονισμού,

Β. έχοντας υπόψη ότι πριν από την αναπόφευκτη καθυστέρηση της έναρξης της ισχύος της Συνθήκης της Ένωσης, οι αρχηγοί κρατών και κυβερνήσεων που συνήλθαν στο Εδιμβούργο στις 12 και 13 Δεκεμβρίου 1992, αποφάσισαν να επισπεύσουν την εφαρμογή των διατάξεων που αφορούν τη δημιουργία ταμείου συνοχής το οποίο παραχωρεί στα δικαιούχα κράτη την ίδια χρηματοδοτική βοήθεια υπό μορφή προσωρινού μέσου βάσει του άρθρου 235 της Συνθήκης ΕΟΚ,

Γ. έχοντας υπόψη την ταχύτητα της νομοθετικής διαδικασίας και της εφαρμογής του μέσου συνοχής[semigr ] εκτιμώντας, επιπλέον, τα περιορισμένα όρια της περιόδου που καλύπτεται από την έκθεση της Επιτροπής στην οποία εφαρμόστηκε μία μη δεσμευτική και προς τούτο επισφαλής προσωρινή ρύθμιση της νομικής βάσης της Συνθήκης της Ένωσης,

Δ. έχοντας υπόψη τα πρότυπα ανάπτυξης του κανονισμού (ΕΟΚ) αριθ. 792/93 και συγκεκριμένα τις διατάξεις εφαρμογής που περιέχονται στο πρότυπο απόφασης των σχεδίων,

Ε. έχοντας υπόψη ότι το Ελεγκτικό Συνέδριο υπέβαλε ειδική έκθεση (1/95) σχετικά με το χρηματοδικό μέσο συνοχής που καλύπτει την ίδια περίοδο με την έκθεση της Επιτροπής,

ΣΤ. εκτιμώντας ότι το πέμπτο πρόγραμμα για το περιβάλλον και τη βιώσιμη ανάπτυξη αναφέρει συγκεκριμένα τους στόχους της κοινοτικής περιβαλλοντικής πολιτικής ((ΕΕ C 138 της 17.05.1993, σ. 5)),

Ζ. έχοντας υπόψη την ανακοίνωση της Επιτροπής σχετικά με «τη μελλοντική ανάπτυξη της κοινής πολιτικής μεταφορών» (CΟΜ(92)0494) καθώς επίσης τις εργασίες που καταγράφησαν στον τομέα των διευρωπαϊκών δικτύων,

1. συγχαίρει την Επιτροπή για την ταχύτητα με την οποία έθεσε σε εφαρμογή το χρηματοδοτικό μέσο συνοχής[semigr ]

2. επισημαίνει με ικανοποίηση ότι, όπως αναφέρει η Επιτροπή, δεν παρατηρήθηκε καμία περίπτωση αντικανονικής εφαρμογής ή απάτης όσον αφορά τα σχέδια που εγκρίθηκαν για το χρηματοδοτικό μέσο, πληροφορία που δεν διαψεύθηκε από την ειδική έκθεση 1/95 του Ελεγκτικού Συνεδρίου[semigr ]

3. κρίνει ικανοποιητική τη δημοσιονομική εκτέλεση που αντιστοιχεί στο οικονομικό έτος 1993, ιδιαίτερα λαμβάνοντας υπόψη τις δυσκολίες που προέρχονται από την καθυστερημένη έναρξη της ισχύος, την 1η Απριλίου 1993, του κανονισμού του μέσου[semigr ] κρίνει ότι, δεδομένης της περιορισμένης περιόδου του οικονομικού έτους 1994 που καλύπτεται από το μέσο, δεν είναι δυνατόν να εξαχθούν συμπεράσματα[semigr ]

4. παρατηρεί ότι η έκθεση της Επιτροπής είναι ατελής στο μέτρο που δεν περιέχει στοιχεία για τη χρηματοδότηση από το χρηματοδοτικό μέσο σχεδίων στις περιοχές του στόχου 1 στο δικαιούχο κράτος η επικράτεια του οποίου δεν καλύπτεται πλήρως από τον εν λόγω στόχο[semigr ] αυτό εμποδίζει την εκτίμηση της προόδου στην εκπλήρωση του στόχου του διπλασιασμού στις περιοχές του στόχου 1 της χρηματοδοτικής εισφοράς που λαμβάνουν από τα διαρθρωτικά ταμεία και το ταμείο συνοχής[semigr ]

5. καταδικάζει την ανισορροπία που διαπιστώνει σε βάρος των σχεδίων του περιβάλλοντος, επαναλαμβάνει τη σημασία να διατηρηθεί μία επαρκής ισορροπία μεταξύ δύο τομέων παρέμβασης, υποδομών μεταφορών και περιβάλλοντος, και καλεί επειγόντως την Επιτροπή να αποκαταστήσει την ισορροπία[semigr ]

6. ζητεί από την Επιτροπή να αυξήσει τις πιστώσεις που διαθέτει για περιβαλλοντικά προγράμματα μικρότερης κλίμακας, λαμβάνοντας υπόψη ότι η συμβολή τους στη βελτίωση του περιβάλλοντος είναι αναλογικά πολύ ανώτερη από το ύψος της χρηματοδότησής τους[semigr ]

7. πιστεύει ότι στο μέλλον το Ταμείο Συνοχής πρέπει να συγκεντρώσει την προσοχή του στην επέκταση των προγραμμάτων μεγάλης κλίμακας και στο συνδυασμό προγραμμάτων στους τομείς που επωφελούνται των ενισχύσεών του[semigr ]

8. εγκρίνει την προτεραιότητα της Επιτροπής σε σχέδια περιβάλλοντος που αντιστοιχούν στην εφαρμογή κοινοτικών οδηγιών στον τομέα της υδροδότησης, επεξεργασίας υδάτων και αποβλήτων[semigr ] επίσης, εκφράζει την ικανοποίησή του για το γεγονός ότι η Επιτροπή βάσισε τα κριτήρια της επιλογής στο πέμπτο πρόγραμμα περιβάλλοντος και βιώσιμης ανάπτυξης, προλαμβάνοντας έτσι τις προτεραιότητες που ορίστηκαν, από το Κοινοβούλιο, στον οριστικό κανονισμό του ταμείου συνοχής[semigr ]

9. ανησυχεί για την δυσανάλογη προτεραιότητα που παρέχεται στον τομέα των υποδομών οδικών μεταφορών, που έχουν απορροφήσει το 72,2% του συνόλου, σε βάρος άλλων μέσων μεταφοράς που είναι πιο φιλικά προς το περιβάλλον[semigr ] καλεί επίσης την Επιτροπή να προσέχει περισσότερο όσον αφορά την εκ των προτέρων αξιολόγηση των περιβαλλοντικών επιπτώσεων των διαφόρων προγραμμάτων και να ενισχύσει την ανάπτυξη των δικτύων εσωτερικών πλωτών μεταφορών, των μεταφορών δια των σιδηροτροχιών και του συνδυασμού των εν λόγω συστημάτων[semigr ]

10. δηλώνει την ανησυχία του για τον πενιχρό αριθμό χρηματοδοτούμενων σχεδίων για τις ακριτικές περιοχές και καλεί ως εκ τούτου την Επιτροπή να αυξήσει σημαντικώς τον αριθμό των προγραμμάτων που προορίζονται για τις εν λόγω περιοχές, ώστε να ληφθούν υπόψη οι προτεραιότητες που έχουν τεθεί με το άρθρο 129 Β της Συνθήκης[semigr ]

11. κρίνει ότι για την εξασφάλιση της διαφάνειας και της συνεργασίας, οι περιφερειακές και τοπικές αρχές, καθώς επίσης και οι κοινωνικοί εταίροι, πρέπει να μετέχουν, κατά τα προσεχή έτη, με ενεργότερο τρόπο στην προετοιμασία και υλοποίηση των επενδύσεων του Ταμείου Συνοχής[semigr ]

12. υπογραμμίζει ότι η έγκριση προγραμμάτων χωρίς να προηγηθεί μελέτη των περιβαλλοντικών επιπτώσεων πρέπει να κατακριθεί και να μην επαναληφθεί[semigr ] οι εκθέσεις για την αξιολόγηση των περιβαλλοντικών επιπτώσεων πρέπει να είναι έτοιμες πριν από τη λήψη απόφασης για την επιλογή της εκάστοτε λύσης και στη συνέχεια, μόνο, να αρχίζουν τα σχετικά έργα[semigr ]

13. προτρέπει την Επιτροπή να συνεχίσει τις επαφές με τις αρμόδιες υπηρεσίες στον τομέα των διευρωπαϊκών δικτύων και, συγκεκριμένα, με την «Ομάδα Christophersen» για την ανάπτυξη προτύπων που θα επιτρέψουν την συμπλήρωση της ουσιαστικής δράσης συνοχής μέσω της κινητοποίησης της ιδιωτικής επένδυσης[semigr ]

14. επαναβεβαιώνει ότι η διάσταση των σχεδίων πρέπει να αξιολογηθεί υπό το πρίσμα της «σημαντικής επίπτωσης», όπως ορίζεται στην παράγραφο 3 του άρθρου 8 του κανονισμού (ΕΟΚ) αριθ. 792/93 και κρίνει ότι σχέδια μειωμένων διαστάσεων μπορούν να έχουν σημαντικές επιπτώσεις στον τομέα του περιβάλλοντος αλλά επίσης και στον τομέα των υποδομών μεταφορών, ιδιαίτερα στα νησιά και στις περιφερειακές περιοχές[semigr ]

15. θεωρεί ότι η Επιτροπή δεν έχει λάβει υπόψη, δεν έχει αναλύσει και δεν έχει αποτιμήσει κατά τρόπον επαρκή τ αέργα και τον αντίκτυπό τους συναρτήσει της τηρήσεως των κριτηρίων συγκλίσεως που διατυπώνονται στο άρθρο 104 Γ της συνθήκης σχετικά με τα υπερβολικά δημοσιονομικά ελλείμματα, όρων από τους οποίους η εξάρτηση θα επιδρά διαρκώς περισσότερο στην χρηματοδότηση από το εν λόγω ταμείο[semigr ]

16. υποστηρίζει την ερμηνεία που δίνει η Επιτροπή στο άρθρο 7 του κανονισμού στο βαθμό που δέχεται τη χρηματοδότηση σε διαφορετικά στάδια του ιδίου σχεδίου από τα διαρθρωτικά ταμεία και το χρηματοδοτικό μέσο[semigr ] ωστόσο έχει συνείδηση του γεγονότος ότι αυτό συνεπάγεται τον κατάλληλο συντονισμό μεταξύ των διαφόρων μέσων και, προς τούτο, κρίνει ανεπαρκές ότι ο συντονισμός με τα κοινοτικά πλαίσια στήριξης περιορίζεται στην απλή αναφορά στο χρηματοδοτικό μέσο του μέσου συνολικού ποσού που επιβαρύνει το ταμείο συνοχής που προβλέπεται για την περίοδο 94-99[semigr ]

17. κρίνει θετική τη συμμετοχή της Ευρωπαϊκής Τράπεζας Επενδύσεων στο έργο της αξιολόγησης και παρακολούθησης και, ιδιαίτερα, τη συμφωνία συνεργασίας που υπεγράφη μεταξύ της Επιτροπής και της Τράπεζας, η οποία θα χρησιμεύσει ως προηγούμενο για τα διαρθρωτικά ταμεία[semigr ]

18. διερωτάται εάν τα κονδύλια που διατίθενται από τον προϋπολογισμό στο Ταμείο Συνοχής θα είναι αρκετά για να βοηθήσουν ουσιαστικώς τα εν λόγω κράτη μέλη να τηρήσουν τα κριτήρια συγκλίσεως[semigr ]

19. πιστεύει ότι οι κυβερνήσεις έχουν την υποχρέωση να ενημερώνουν με σαφή και εμπεριστατωμένο τρόπο τους πολίτες για τις επενδύσεις που πραγματοποιούνται από το Ταμείο Συνοχής[semigr ]

20. εκφράζει την απογοήτευσή του για το γεγονός ότι, με εξαίρεση την Ιρλανδία, οι επιτροπές παρακολούθησης συνεστήθησαν καθυστερημένα, γεγονός που εμποδίζει την εξαγωγή συμπεράσματος για τη δραστηριότητά τους[semigr ] παρατηρεί, ωστόσο, ότι σε ένα κράτος μέλος επετράπη η πρόσβαση σε αυτές στις περιφερειακές και τοπικές αρχές και ζητεί από την Επιτροπή και τα δικαιούχα κράτη μέλη να επεκτείνουν την πρακτική αυτή στα πλαίσια του νέου κανονισμού του Ταμείου Συνοχής ο οποίος επιτρέπει με σαφήνεια τη συμμετοχή αυτή στην παράγραφο 3 του άρθρου ΣΤ των διατάξεων εφαρμογής[semigr ]

21. εύχεται, εντούτοις, οι εκλεγμένες περιφερειακές και τοπικές αρχές να εκπροσωπούνται στις επιτροπές παρακολούθησης, ώστε να αποφεύγεται η ανάθεση περιφερειακών διοικητικών καθηκόντων σε κυβερνητικούς εκπροσώπους[semigr ]

22. εκφράζει επίσης την ευχή οι επιτροπές παρακολούθησης να μπορέσουν, με την ανωτέρω σύνθεση, να διαθέτουν στο μέλλον αυξημένες αρμοδιότητες, συγκεκριμένα στον τομέα επιλογής των προγραμμάτων και διαχείρισης των χρηματοδοτήσεων[semigr ]

23. εκφράζει επίσης τη λύπη του για το γεγονός ότι αποστολές για τη διεξαγωγή ελέγχων δεν μπόρεσαν να πραγματοποιηθούν παρά μόνο το 1994 και υπογραμμίζει ότι είναι ανάγκη να διοργανώνονται, σε τακτά χρονικά διαστήματα, αποστολές για τη διεξαγωγή τεχνικών ελέγχων, με συμμετοχή επιστημονικών συμβούλων[semigr ]

24. κρίνει απαραίτητη τη βελτίωση της οικονομικής αξιολόγησης των σχεδίων, ιδιαίτερα στον τομέα του περιβάλλοντος, και ζητεί από την Επιτροπή να συνεχίσει τις μελέτες για το θέμα[semigr ]

25. εφιστά επίσης την προσοχή στην ανάγκη να αναγνωρισθεί, στον τομέα του περιβάλλοντος, η εξαιρετική σημασία της καταπολέμησης της διάβρωσης των εδαφών και της απερήμωσης στις απειλούμενες περιοχές[semigr ]

26. πιστεύει ότι πρέπει να καταβληθούν πιο αποτελεσματικές προσπάθειες, για την εφαρμογή των μέτρων, με στόχο να εξασφαλισθεί η παρακολούθηση, η άμεση αξιολόγηση και ο αποτελεσματικός έλεγχος της χρήσης των πόρων του Ταμείου[semigr ]

27. πιστεύει ότι η Επιτροπή, χρησιμοποιώντας την εμπειρία που απέκτησε από το χρηματοδοτικό μέσο συνοχής, πρέπει να βελτιώσει το ίδιο το σύστημα εκτέλεσης των πιστώσεων του Ταμείου Συνοχής, καθώς και ότι η βελτίωση των χρησιμοποιουμένων για την οικονομική αξιολόγηση των περιβαλλοντικών προγραμμάτων μεθόδων είναι ουσιαστικής σημασίας[semigr ]

28. ζητεί από την Επιτροπή να του υποβάλει το ταχύτερο δυνατόν έκθεση με θέμα τις συνέπειες που προβλέπεται ότι θα έχουν στις παρούσες προοπτικές της οικονομίας των κρατών μελών που αντλούν οφέλη από το Ταμείο Συνοχής οι κανόνες εξαρτήσεως από όρους, κανόνες οι οποίοι εγκρίθηκαν το 1992 στη συνάντηση κορυφής στο Εδιμβούργο και οι οποίοι θα εφαρμόζονται από 1ης Νοεμβρίου 1995[semigr ]

29. δηλώνει την ανησυχία του όσον αφορά την τήρηση της κοινοτικής νομοθεσίας στον τομέα των δημοσίων συμβάσεων και των περιβαλλοντικών επιπτώσεων και ζητεί από την Επιτροπή να ενεργήσει με τη μεγαλύτερη αυστηρότητα για να εξασφαλίσει την εφαρμογή της[semigr ] επίσης ζητεί από την Επιτροπή να δώσει συνέχεια στις παρατηρήσεις του Ελεγκτικού Συνεδρίου όσον αφορά τη χρήση του Ecu και τη χρησιμοποίηση των προκαταβολών και τα οφέλη που μπορούν να αποκομισθούν[semigr ]

30. ζητεί από τον Πρόεδρό του να διαβιβάσει το παρόν ψήφισμα στην Επιτροπή και στο Συμβούλιο.